Številka: 4781-52/2019/8

Datum: 26.01.2021

Republika Slovenija, Ministrstvo za javno upravo, Tržaška cesta 21, Ljubljana, skladno z določili 55. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA MENJAVO**

**NEPREMIČNINE parcela 1515 2806/6 Z NEPREMIČNINO parcela 1515 4163/2**

**1. Naziv in sedež organizatorja menjave**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet menjave**

Predmet menjave sta nepremičnini:

* ID znak: parcela 1515 2806/6, katastrska občina 1515 METLIKA parcela 2806/6 (ID 6686376) v izmeri 151 m2, v lasti Republike Slovenije, dokončni upravljavec je Ministrstvo za javno upravo, nepremičnina v naravi predstavlja del ceste, ki vodi do kopališča in se nahaja izven območja Mejnega prehoda Metlika in na katerem bo Občina Metlika po izvedeni menjavi vknjižila zaznambo grajenega javnega dobra lokalnega pomena in
* ID znak: parcela 1515 4163/2, katastrska občina 1515 METLIKA parcela 4163/2 (ID 7109818) v izmeri 100 m2, v lasti Občine Metlika, Mestni trg 24, 8330 Metlika, z zaznambo grajenega javnega dobra lokalnega pomena, nepremičnina v naravi predstavlja zemljišče znotraj ograjenega območja Mejnega prehoda Metlika, ki je že dlje časa v posesti in uporabi Republike Slovenije.

Občina Metlika bo pred sklenitvijo menjalne pogodbe poskrbela za izbris zaznambe grajenega javnega dobra lokalnega pomena na nepremičnini ID znak: parcela 1515 4163/2, katastrska občina 1515 METLIKA parcela 4163/2 (ID 7109818).

ZK stanje je urejeno.

**3. Vrsta pravnega posla in sklenitev pogodbe**

Menjava nepremičnin po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku lahko organizator odstopi od sklenitve posla.

**4. Vrednost nepremičnin**

Zaradi nizke vrednosti obeh nepremičnin in upoštevajoč načelo gospodarnosti Republika Slovenija in Občina Metlika vrednost nepremičnin določata izkustveno v skladu z določili 36. člena ZSPDSLS-1 in sicer znaša vrednost vsake posamezne nepremičnine v višini 1.000,00 EUR.

Republika Slovenija in Občina Metlika ponudba oddata na obrazcu z vsebino iz priloge 1 te objave.

**5. Način in rok plačila**

Zaradi enake vrednosti nepremičnin, ki se menjata, ni plačila razlike v vrednostih nepremičnin.

**6. Sklenitev pogodbe**

V kolikor bo v roku prispelo več ponudb, se bodo organizirala dodatna pogajanja o ceni in o drugih pogojih pravnega posla.

Pogodba bo sklenjena s tistim ponudnikom, ki bo ponudil nepremičnino iz 2. točke te objave.

Cene in drugi elementi ponudbe, ponujeni na pogajanjih, so zavezujoči.

Občina Metlika plača stroške overitve obeh podpisov na menjalni pogodbi, Republika Slovenija pa nosi stroške vpisa v zemljiško knjigo.

Nepremičnini bosta menjani po načelu videno – menjano, zato morebitne reklamacije po sklenitvi menjalne pogodbe ne bodo upoštevane. Republika Slovenija ne jamči za izmero površine, niti za njen namen uporabe. Občina Metlika sama prevzema obveznost odprave morebitnih pomanjkljivosti v zvezi s kvaliteto in obsegom predmeta menjave.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

**7. Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

Ponudnik mora poslati dokumentacijo:

1. izpolnjen in lastnoročno podpisan obrazec, ki je priloga 1 te objave ter
2. kopijo osebnega dokumenta (potni list ali osebno izkaznico) – velja za fizične osebe in s.p.-je,

na e-naslov: gp.mju@gov.si do 23.02.2021, do 24.00 ure ali priporočeno po pošti oziroma osebno v zaprti pisemski ovojnici z navedbo »ponudba v zadevi 4781-52/2019«, na vložišče Ministrstva za javno upravo, Tržaška cesta 21, Ljubljana, najkasneje do 23.02.2021, do 13.00 ure. Če je dokumentacija oddana priporočeno po pošti, se šteje, da je pravočasna, če je na naslov organizatorja prispela do 23.02.2021.

Ponudbe, predložene po izteku roka bodo izločene iz postopka.

Odpiranje ponudb NE BO javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.

**8. Ogled**

Za dodatne informacije v zvezi s predmetom menjave se obrnite na Tatjano Hudobivnik, telefon 01/478-85-02, e-pošta: tatjana.hudobivnik@gov.si. Ogled predmeta menjave bo možen izključno na podlagi predhodnega dogovora.

**9. Opozorilo**

Organizator lahko do sklenitve pravnega posla, postopek ustavi oziroma ne sklene pogodbe z uspelim ponudnikom, brez odškodninske odgovornosti.

**10 . Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

|  |  |
| --- | --- |
|  | na podlagi pooblastila št. 1004-113/2015/45 z dne 07.04.2020  Maja Pogačar  v. d. generalne direktorice  Direktorata za stvarno premoženje |

